Α4-0217/96

Απόφαση για την κοινή θέση του Συμβουλίου ενόψει της έκδοσης της οδηγίας του Ευρωπαϊκού Κοινοβουλίου και του Συμβουλίου για την προσέγγιση των νομοθεσιών των κρατών μελών σχετικά με τον εξοπλισμό υπό πίεση (C4-0226/96 - 00/0462(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0226/96 - 00/0462(COD)) (( EE C 147 της 21.05.96, σελ. 1)),

- έχοντας υπόψη την γνωμοδότησή του σε πρώτη ανάγνωση (( ΕΕ C 128 της 09.05.94, σελ. 61)) σχετικά με την πρόταση της Επιτροπής προς το Ευρωπαϊκό Κοινοβούλιο και το Συμβούλιο (COM(93) 319) (( EE C 246 της 09.09.1993, σελ. 1)),

- έχοντας υπόψη την τροποποιημένη πρόταση επί της προτάσεως της Επιτροπής COM (94)0278 (( ΕΕ C 207 της 27.07.94, σελ. 5)),

- έχοντας υπόψη το άρθρo 189 Β, παράγραφος 2 της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Οικονομικής, Νομισματικής και Βιομηχανικής Πολιτικής (A4-0217/96),

1. τροποποιεί ως ακολούθως την κοινή θέση[semigr ]

2. καλεί την Επιτροπή να υιοθετήσει τις τροποποιήσεις του Κοινοβουλίου στη γνωμοδότησή της την οποία θα εκδώσει σύμφωνα με το άρθρο 189 Β, παρ. 2, σημείο δ), της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εκδώσει οριστικά τη νομική πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

Άλλοι εξοπλισμοί υπό πίεση οι οποίοι εκτίθενται σε μέγιστη επιτρεπτή πίεση άνω των 0,5 bar και παρουσιάζουν σημαντικό κίνδυνο πιέσεως, για τους οποίους όμως εξασφαλίζεται τόσο η ελεύθερη κυκλοφορία όσο και ένα κατάλληλο επίπεδο ασφαλείας, αποκλείονται από το πεδίο εφαρμογής της παρούσας οδηγίας. Ο αποκλεισμός αυτός αναθεωρείται ωστόσο τακτικά για να εξεταστεί ενδεχόμενη ανάγκη ρύθμισης σε επίπεδο Ένωσης.

(Τροπολογία 2)

Δέκατη αιτιολογική σκέψη

>Αρχικό κείμενο>

ότι οι υπάρχουσες κοινοτικές οδηγίες που αναφέρονται στην προσέγγιση των νομοθεσιών των κρατών μελών σχετικά με τους εξοπλισμούς υπό πίεση έχουν κάνει θετικά βήματα προς την κατεύθυνση της εξάλειψης των εμποδίων στις εμπορικές συναλλαγές του τομέα[semigr ] ότι ο εν λόγω τομέας καλύπτεται σε μικρό μόνο μέρος από τις οδηγίες αυτές[semigr ] ότι η οδηγία 87/404/ΕΟΚ του Συμβουλίου της 25ης Ιουνίου 1987 σχετικά με την προσέγγιση των νομοθεσιών των κρατών μελών όσον αφορά τα απλά δοχεία πίεσης αποτελεί την πρώτη εφαρμογή της νέας προσέγγισης στον τομέα των εξοπλισμών υπό πίεση[semigr ] ότι η παρούσα οδηγία δεν θα έχει εφαρμογή στο χώρο που καλύπτεται ήδη από την οδηγία 87/404/ΕΟΚ.

>Κείμενο μετά την ψηφοφορία στο ΕΚ>

ότι οι υπάρχουσες κοινοτικές οδηγίες που αναφέρονται στην προσέγγιση των νομοθεσιών των κρατών μελών σχετικά με τους εξοπλισμούς υπό πίεση έχουν κάνει θετικά βήματα προς την κατεύθυνση της εξάλειψης των εμποδίων στις εμπορικές συναλλαγές του τομέα[semigr ] ότι ο εν λόγω τομέας καλύπτεται σε μικρό μόνο μέρος από τις οδηγίες αυτές[semigr ] ότι η οδηγία 87/404/ΕΟΚ του Συμβουλίου της 25ης Ιουνίου 1987 σχετικά με την προσέγγιση των νομοθεσιών των κρατών μελών όσον αφορά τα απλά δοχεία πίεσης αποτελεί την πρώτη εφαρμογή της νέας προσέγγισης στον τομέα των εξοπλισμών υπό πίεση[semigr ] ότι η εφαρμογή της ανωτέρω οδηγίας επανεξετάζεται, το αργότερο 3 έτη μετά τη θέση σε ισχύ της προκείμενης οδηγίας, ως προς την ανάγκη ενσωμάτωσης της οδηγίας 87/404/ΕΟΚ στην παρούσα οδηγία[semigr ] ότι η παρούσα οδηγία εν τω μεταξύ δεν θα έχει εφαρμογή στο χώρο που καλύπτεται ήδη από την οδηγία 87/404/ΕΟΚ.

(Τροπολογία 3)

Δέκατη πέμπτη αιτιολογική σκέψη

>Αρχικό κείμενο>

ότι, για τους σκοπούς της παρούσας οδηγίας, νοείται ως εναρμονισμένο πρότυπο κάθε τεχνική προδιαγραφή (ευρωπαϊκό πρότυπο ή κείμενο εναρμόνισης) που υιοθετείται από τον έναν ή τον άλλο ή και από τους δύο παραπάνω φορείς μετά από σύσταση της Επιτροπής, σε εφαρμογή της οδηγίας 83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών, και σε εφαρμογή των ανωτέρω γενικών κατευθύνσεων[semigr ]

>Κείμενο μετά την ψηφοφορία στο ΕΚ>

ότι, για τους σκοπούς της παρούσας οδηγίας, νοείται ως εναρμονισμένο πρότυπο κάθε τεχνική προδιαγραφή (ευρωπαϊκό πρότυπο ή κείμενο εναρμόνισης) που υιοθετείται από τον έναν ή τον άλλο ή και από τους δύο παραπάνω φορείς μετά από σύσταση της Επιτροπής, σε εφαρμογή της οδηγίας 83/189/ΕΟΚ του Συμβουλίου της 28ης Μαρτίου 1983 για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών, και σε εφαρμογή των ανωτέρω γενικών κατευθύνσεων[semigr ] ότι σε σχέση με θέματα τυποποίησης είναι σκόπιμο να επικουρείται η Επιτροπή από τη συσταθείσα με την οδηγία 83/189/ΕΟΚ επιτροπή[semigr ] ότι η επιτροπή συμβουλεύεται, εάν χρειαστεί, τεχνικούς εμπειρογνώμονες.

(Τροπολογία 4)

Άρθρο 1, παράγραφος 2.1.2.

>Αρχικό κείμενο>

2. 1.2. «Σωληνώσεις», τα στοιχεία αγωγών που προορίζονται για τη μεταφορά ρευστών, όταν συνδέονται προκειμένου να ενσωματωθούν σε ένα σύστημα υπό πίεση. Οι σωληνώσεις περιλαμβάνουν, κατά περίπτωση, σωλήνες ή σύστημα σωλήνων, αυλούς, εξαρτήματα σωληνώσεων, αρμούς διαστολής, εύκαμπτους σωλήνες ή, κατά περίπτωση, άλλα κατασκευαστικά στοιχεία ανθεκτικά στην πίεση.

>Κείμενο μετά την ψηφοφορία στο ΕΚ>

2. 1.2. «Σωληνώσεις», τα στοιχεία αγωγών που προορίζονται για τη μεταφορά ρευστών, όταν συνδέονται προκειμένου να ενσωματωθούν σε ένα σύστημα υπό πίεση. Οι σωληνώσεις περιλαμβάνουν, κατά περίπτωση, σωλήνες ή σύστημα σωλήνων, αυλούς, εξαρτήματα σωληνώσεων, αρμούς διαστολής, εύκαμπτους σωλήνες ή, κατά περίπτωση, άλλα κατασκευαστικά στοιχεία ανθεκτικά στην πίεση. Οι θερμαντήρες από σωλήνες για την ψύχρανση ή την θέρμανση του αέρα εξομοιώνονται με σωληνώσεις.

(Τροπολογία 5)

Άρθρο 1, παράγραφος 3.2.

>Αρχικό κείμενο>

3.2. τα δίκτυα ύδατος όπως π.χ. αγωγοί βεβιασμένης ροής, σήραγγες υπό πίεση, φρέατα εξισορρόπησης της πίεσης σε υδροηλεκτρικές εγκαταστάσεις και τα ειδικότερα εξαρτήματά τους.

>Κείμενο μετά την ψηφοφορία στο ΕΚ>

3.2. τα δίκτυα για την παροχή, διανομή και εκροή ύδατος και ο εξοπλισμός τους καθώς και οδοί κινητήριου ύδατος όπως π.χ. αγωγοί βεβιασμένης ροής, σήραγγες υπό πίεση, φρέατα εξισορρόπησης της πίεσης σε υδροηλεκτρικές εγκαταστάσεις και τα ειδικότερα εξαρτήματά τους.

(Τροπολογία 6)

Άρθρο 2, παράγραφος 3

>Αρχικό κείμενο>

3. Τα κράτη μέλη δεν παρεμποδίζουν, κατά τις εκθέσεις, τις επιδείξεις κλπ. την παρουσίαση εξοπλισμών υπό πίεση ή συγκροτημάτων αναφερομένων στο Άρθρο 1 που δεν πληρούν τις διατάξεις της παρούσας οδηγίας, εφόσον αναφέρεται σαφώς σε ορατή πινακίδα τόσο το γεγονός αυτό, όσο και το ότι οι εν λόγω εξοπλισμοί δεν είναι δυνατόν να αποκτηθούν πριν ο κατασκευαστής τους ή ο εγκατεστημένος στην Κοινότητα εντολοδόχος του τον προσαρμόσει στις εν λόγω απαιτήσεις. Κατά τις επιδείξεις πρέπει να λαμβάνονται τα προσήκοντα μέτρα ασφάλειας.

>Κείμενο μετά την ψηφοφορία στο ΕΚ>

3. Τα κράτη μέλη δεν παρεμποδίζουν, κατά τις εκθέσεις, τις επιδείξεις κλπ. την παρουσίαση εξοπλισμών υπό πίεση ή συγκροτημάτων αναφερομένων στο Άρθρο 1 που δεν πληρούν τις διατάξεις της παρούσας οδηγίας, εφόσον αναφέρεται σαφώς σε ορατή πινακίδα τόσο το γεγονός αυτό, όσο και το ότι οι εν λόγω εξοπλισμοί δεν είναι δυνατόν να αποκτηθούν πριν ο κατασκευαστής τους ή ο εγκατεστημένος στην Κοινότητα εντολοδόχος του τον προσαρμόσει στις εν λόγω απαιτήσεις. Κατά τις επιδείξεις πρέπει να λαμβάνονται τα προσήκοντα μέτρα ασφάλειας σε συνεργασία με την αρμόδια αρχή στο κράτος μέλος.

(Τροπολογία 7)

Άρθρο 4, παράγραφοι 1.1 και 1.2

>Αρχικό κείμενο>

1. 1 Τα κράτη μέλη δεν μπορούν να απαγορεύσουν, να περιορίσουν ή να εμποδίσουν, λόγω κινδύνων σχετικών με την πίεση, τη διάθεση στην αγορά και τη θέση σε λειτουργία, υπό τις προϋποθέσεις που καθορίζει ο κατασκευαστής, εξοπλισμού υπό πίεση αναφερομένου στο Άρθρο 1, ο οποίος ικανοποιεί τις διατάξεις της παρούσας οδηγίας και φέρει τη σήμανση «CE» που υποδηλώνει ότι έχει υποβληθεί σε εκτίμηση της συμμόρφωσης σύμφωνα με το Άρθρο 10.

>Κείμενο μετά την ψηφοφορία στο ΕΚ>

1. 1 Τα κράτη μέλη δεν μπορούν να απαγορεύσουν, να περιορίσουν ή να εμποδίσουν, λόγω κινδύνων σχετικών με την πίεση, τη διάθεση στην αγορά και τη θέση σε λειτουργία, υπό τις προϋποθέσεις που καθορίζει ο κατασκευαστής, εξοπλισμού υπό πίεση ή συγκροτήματος αναφερομένου στο Άρθρο 1, ο οποίος ικανοποιεί τις διατάξεις της παρούσας οδηγίας και φέρει τη σήμανση «CE» που υποδηλώνει ότι έχει υποβληθεί σε εκτίμηση της συμμόρφωσης σύμφωνα με το Άρθρο 10.

>Αρχικό κείμενο>

1.2. Τα κράτη μέλη δεν μπορούν να απαγορεύσουν, να περιορίσουν ή να εμποδίσουν, λόγω κινδύνων σχετικών με την πίεση, τη διάθεση στην αγορά και τη θέση σε λειτουργία, συγκροτημάτων αναφερομένων στο Άρθρο 1, τα οποία ικανοποιούν τις διατάξεις της παρούσας οδηγίας και φέρουν τη σήμανση «CE» που υποδηλώνει ότι έχουν υποβληθεί σε εκτίμηση της συμμόρφωσης σύμφωνα με το Άρθρο 10.

(Τροπολογία 8)

Άρθρο 10, παράγραφος 1.3, εισαγωγική πρόταση

>Αρχικό κείμενο>

1. 3 Οι διαδικασίες εκτίμησης της συμμόρφωσης ανά κατηγορία είναι οι ακόλουθες:

>Κείμενο μετά την ψηφοφορία στο ΕΚ>

1. 3 Οι διαδικασίες εκτίμησης της συμμόρφωσης ανά κατηγορία είναι οι ακόλουθες, υπογραμμίζοντας ότι στην περίπτωση του εξοπλισμού στις κατηγορίες ΙΙΙ και IV η επιθεώρηση πρέπει να διεξάγεται σε κάθε περίπτωση από κατάλληλα καταρτισμένη τρίτη πλευρά ανεξάρτητη από το σχεδιαστή/κατασκευαστή:

(Τροπολογία 9)

Άρθρο 10, παράγραφος 2, σημείο β)

>Αρχικό κείμενο>

β) η εκτίμηση της συναρμολόγησης των διαφόρων στοιχείων του συγκροτήματος σύμφωνα με τα σημεία 2.3, 2.8 και 2.9 του παραρτήματος Ι καθορίζεται από την υψηλότερη κατηγορία των εν λόγω εξοπλισμών[semigr ]

>Κείμενο μετά την ψηφοφορία στο ΕΚ>

β) η εκτίμηση της συναρμολόγησης των διαφόρων στοιχείων του συγκροτήματος σύμφωνα με τα σημεία 2.3, 2.8 και 2.9 του παραρτήματος Ι καθορίζεται από την υψηλότερη κατηγορία των εν λόγω εξοπλισμών, όπου εξοπλισμοί που συμβάλλουν στην ασφάλεια δεν λαμβάνονται υπόψη[semigr ]

(Τροπολογία 11)

Άρθρο 16α (νέο)

>Κείμενο μετά την ψηφοφορία στο ΕΚ>

Άρθρο 16α

Συνεργασία μεταξύ των κρατών μελών

Τα κράτη μέλη λαμβάνουν τα κατάλληλα μέτρα για να εξασφαλίσουν ότι οι αρμόδιες για την εφαρμογή της παρούσας οδηγίας αρχές συνεργάζονται μεταξύ τους και παρέχουν η μια στην άλλη καθώς και στην Επιτροπή τις πληροφορίες που είναι απαραίτητες για να εξασφαλιστεί η τήρηση των διατάξεων της παρούσας οδηγίας.

(Τροπολογία 12)

Παράρτημα Ι, προκαταρκτικές παρατηρήσεις, παράγραφος 3α (νέα)

>Κείμενο μετά την ψηφοφορία στο ΕΚ>

3α. Οι βασικές απαιτήσεις πρέπει να ερμηνεύονται και να εφαρμόζονται έτσι ώστε να λαμβάνεται υπόψη το επίπεδο της τεχνολογίας και η πρακτική κατά τη χρονική στιγμή του σχεδιασμού και της παραγωγής καθώς και τα τεχνικά και οικονομικά κριτήρια τα οποία πρέπει να συμφωνούνται με υψηλό βαθμό προστασίας της υγείας και της ασφάλειας.

(Τροπολογία 13)

Παράρτημα Ι, παράγραφος 3.1.2, πέμπτο εδάφιο

>Αρχικό κείμενο>

Προκειμένου να προβεί στις προαναφερόμενες εγκρίσεις, το εν λόγω τρίτο μέρος προβαίνει, το ίδιο ή μέσω τρίτων, στις εξετάσεις και τις δοκιμές που προβλέπουν τα σχετικά εναρμονισμένα πρότυπα ή σε ισοδύναμες εξετάσεις και δοκιμές.

>Κείμενο μετά την ψηφοφορία στο ΕΚ>

Προκειμένου να προβεί στις προαναφερόμενες εγκρίσεις, το εν λόγω τρίτο μέρος προβαίνει, το ίδιο ή μέσω τρίτων, στις εξετάσεις και τις δοκιμές που προβλέπουν τα σχετικά εναρμονισμένα πρότυπα ή σε ισοδύναμες εξετάσεις και δοκιμές. Στο πλαίσιο αυτό πρέπει να ληφθεί υπόψη η ιδιαίτερη διαδικασία πιστοποίησης που προτίθεται να χρησιμοποιήσει ο κατασκευαστής.

(Τροπολογία 14)

Παράρτημα Ι, παράγραφος 5, δεύτερο εδάφιο, εισαγωγικό τμήμα

>Αρχικό κείμενο>

Ο εν λόγω εξοπλισμός υπό πίεση πρέπει να υπολογίζεται, να σχεδιάζεται και να κατασκευάζεται με τρόπο ελαχιστοποιούντα τους κινδύνους σημαντικής απώλειας συγκράτησης οφειλόμενης σε υπερθέρμανση. Ανάλογα με την περίπτωση, πρέπει να εξασφαλίζονται ιδιαίτερα οι κατωτέρω προϋποθέσεις:

>Κείμενο μετά την ψηφοφορία στο ΕΚ>

Ο εν λόγω εξοπλισμός υπό πίεση πρέπει να υπολογίζεται, να σχεδιάζεται και να κατασκευάζεται με τρόπο που να αποτρέπει ή να ελαχιστοποιεί τους κινδύνους σημαντικής απώλειας συγκράτησης οφειλόμενης σε υπερθέρμανση. Ανάλογα με την περίπτωση, πρέπει να εξασφαλίζονται ιδιαίτερα οι κατωτέρω προϋποθέσεις:

(Τροπολογία 15)

Παράρτημα I, παράγραφος 7, πρώτο εδάφιο

>Αρχικό κείμενο>

Οι παρακάτω διατάξεις εφαρμόζονται γενικά. Ωστόσο, όταν δεν εφαρμόζονται, ο κατασκευαστής πρέπει να αιτιολογεί την εφαρμογή καταλλήλων διατάξεων που επιτρέπουν την επίτευξη ισοδύναμου γενικού επιπέδου ασφαλείας.

>Κείμενο μετά την ψηφοφορία στο ΕΚ>

Οι παρακάτω διατάξεις εφαρμόζονται γενικά. Ωστόσο, όταν δεν εφαρμόζονται, συμπεριλαμβανομένης της περίπτωσης όπου κατασκευαστικά υλικά δεν αναφέρονται ρητά και δεν εφαρμόζονται εναρμονισμένα πρότυπα, ο κατασκευαστής πρέπει να αιτιολογεί την εφαρμογή καταλλήλων διατάξεων που επιτρέπουν την επίτευξη ισοδύναμου γενικού επιπέδου ασφαλείας.